Apstiprināti  
Daugavpils pilsētas domes Iepirkuma komisijas  
2018.gada 12.oktobra sēdē, prot.Nr.2

ATKLĀTS KONKURSS

**„Būvprojekta „Aizsargdambja būvniecība Daugavas upes labajā krastā, Nometņu ielas rajonā, Daugavpilī, 1.kārta” ekspertīzes veikšana (SAM 5.1.1. ietvaros)”**

identifikācijas Nr. DPD 2018/143

**ATBILDE UZ UZDOTO JAUTĀJUMU NR.1**

Daugavpils pilsētas domes Iepirkuma komisija 2018.gada 12.oktobra sēdē (prot.Nr.2) ir izskatījusi pretendenta uzdoto jautājumu un sniedz šādu atbildi:

**Jautājums:**

*„Labdien!*

*Jautājums saistībā ar izsludināto iepirkumu “Būvprojekta “Aizsargdambja būvniecība Daugavas upes labajā krastā, Nometņu ielas rajonā, Daugavpilī, 1.kārta” ekspertīzes veikšana (SAM 5.1.1.ietvaros) (iepir.id.Nr. DPD 2018/143):*

*• Atbilstoši nolikuma 56.3.punktam tiek prasīts būvprojekta ekspertīzes inženierrisinājumu daļas vadītājs, kurš ir tiesīgs veikt hidrotehnisko būvju būvprojektu ekspertīzi, taču pēc Būvniecības informācijas sistēmā pieejamās informācijas – nav reģistrēts neviens būvkomersants, kurš nodarbina būvspeciālistu, kura darbības sfēra ir Hidrotehnisko būvju ekspertīze, tāpat arī nav reģistrēts neviens būvspeciālists ar spēkā esošu Hidrotehnisko būvju ekspertīzi. Kādas kvalifikācijas būvspeciālistu (inženierrisinājumu daļas vadītāju) pasūtītājs uzskatīs par atbilstošu nolikuma 56.3.punktam.”*

**Atbilde:**

„Saskaņā ar atklātā konkursa nolikuma „Būvprojekta „Aizsargdambja būvniecība Daugavas upes labajā krastā, Nometņu ielas rajonā, Daugavpilī, 1.kārta” ekspertīzes veikšana (SAM 5.1.1. ietvaros)”, identifikācijas Nr.DPD 2018/143, 56.3.punktu pakalpojuma sniegšanai pretendents piedāvā kvalificētu ekspertu grupu, kas kopumā atbilst visām tehniskajā specifikācijā noteiktajām kvalifikācijas minimālajām prasībām un kuru vada ekspertu grupas vadītājs. Attiecībā uz būvprojekta ekspertīzes inženierrisinājumu daļas vadītāju norādīts, ka tam ir jābūt speciālistam, kas tiesīgs veikt hidrotehnisko būvju būvprojektu ekspertīzi.

Atbilstoši Ministru kabineta 2014.gada 19.augusta noteikumu Nr.500 „Vispārīgie būvnoteikumi” 47.punktam, būvkomersantam, kas veic ekspertīzi, ir pienākums iesaistīt ekspertīzes veikšanas procesā tikai atbilstošas kvalifikācijas darbiniekus ar prasmēm un pieredzi uzdoto darbu veikšanā. Pasūtītājs par atbilstošu atklātā konkursa nolikuma 56.3.punktam uzskatīs piedāvāto būvprojekta ekspertīzes inženierrisinājumu daļas vadītāju, ja tas var veikt hidrotehnisko būvju būvprojektu ekspertīzi.

Vēršam uzmanību tam, ka pretendenta piedāvātajam speciālistam uz piedāvājuma iesniegšanas brīdi nav obligāti jābūt reģistrētam Būvniecības valsts kontroles biroja uzturētajā būvspeciālistu reģistrā, piemēram, ja pretendents piesaista ārvalstu būvspeciālistu.”

Daugavpils pilsētas domes Iepirkuma komisija